- 3.3.2. бонд гаргагчийн гадаад улсад бонд гаргахтай холбоотой эрх бүхий этгээдийн шийдвэр;
- 3.3.3. хуулийн этгээдийн улсын бүртгэлийн гэрчилгээний хуулбар.
- 3.4. Бондын танилцуулгад Үнэт цаасны зах зээлийн тухай хуулийн 10.5 - д зааснаас гадна дараах болон шаардлагатай гэж үзсэн бусад мэдээллийг тусгасан байна:
- 3.4.1. бонд гаргахтай холбоотой эрх бүхий этгээдийн шийдвэр;
- 3.4.2. бонд гаргагчид гуравдагч этгээд хөрөнгөө барьцаалуулсан, баталгаа гаргасан бол дараах мэдээллийг тусгана:
- 3.4.2.1. тухайн этгээдийн эрх бүхий этгээдийн шийдвэр;
- 3.4.2.2. тухайн этгээдийн тухай мэдээлэл болон хуулийн этгээд бол сүүлийн 2 жилийн санхүүгийн тайлан.
- 3.4.3. бонд гаргагч болон мэргэжлийн үйлчилгээ үзүүлсэн хуулийн этгээдүүдийн хооронд үүсэж болзошгүй аливаа сонирхлын зөрчлөөс сэргийлэх талаар гаргасан мэдэгдэл;
- 3.4.4. сүүлийн 3 жилийн болон 6 сараас дээшгүй хугацааны санхүүгийн тайлан, түүнд хийсэн аудитын байгууллагын дүгнэлт;
- 3.4.5. бонд гаргахтай холбоотой гаргасан зардлыг татан төвлөрүүлсэн хөрөнгөнөөс зарцуулах бол энэ тухай мэдээлэл;
- 3.4.6. энэ журмын дөрөвдүгээр бүлэгт заасан 'Бонд гаргах хөтөлбөр' хэрэгжүүлэх бол татан төвлөрүүлэх хөрөнгийн зарцуулалтын төлөвлөгөө, шаардлагатай бусад мэдээлэл;
- 3.4.7. энэ журмын 3.6- д заасан бондын гэрээний үндсэн нөхцөл;
- 3.4.8. ногоон бонд гаргах бол бонд гаргагчийн үйл ажиллагааны ерөнхий стратеги, татан төвлөрүүлэх хөрөнгөөр санхүүжүүлэх үйл ажиллагааны байгаль орчинд үзүүлэх нөлөөлөл, удирдлага, тайлагналын үйл явц, хөндлөнгийн баталгаажуулалт хийлгэсэн эсэх болон шаардлагатай бусад мэдээлэл бүхий 'Ногоон танилцуулга'

/Хавсралт 4/;

- 3.4.9. ногоон бонд гаргагчийн санхүүжүүлэх үйл ажиллагаа эсхүл үйлдвэрлэх эцсийн бүтээгдэхүүн нь 'ногоон', 'байгаль орчинд ээлтэй' болохыг баталгаажуулах зорилгоор хөндлөнгийн мэргэжлийн баталгаажуулалтын байгууллагыг томилж, дүгнэлт гаргуулсан бол уг дүгнэлт;
- 3.4.10. дараах сануулгыг эхний хуудсанд тодоор бичсэн байна:

'Энэхүү танилцуулгад тусгасан бондыг Санхүүгийн зохицуулах хороо бүртгэсэн нь уг үнэт цаасанд гаргасан аливаа баталгаа биш бөгөөд түүний агуулсан аливаа мэдээллийн үнэн зөв, бүрэн бүтэн байдлыг Хороо хариуцахгүй! Үнэт цаасыг худалдан авах замаар хөрөнгө оруулалт хийх нь хөрөнгө оруулагч таны хувьд ЯМАГТ ЭРСДЭЛТЭЙ үйлдэл байдгийг онцгойлон анхаарч, бондын танилцуулга, бонд гаргах ажиллагааг сайтар судалсны үндсэн дээр хөрөнгө оруулалтын шийдвэрээ гаргахыг зөвлөж байна.'

- 3.5. Бондын танилцуулгыг бонд гаргагчийн төлөөлөн удирдах зөвлөлийн дарга, гүйцэтгэх захирал, ерөнхий нягтлан бодогч, андеррайтерийн компанийн гүйцэтгэх захирал тус тус гарын үсэг зурж, тэмдэг дарж баталгаажуулсан байна.
- 3.6. Бондын үндсэн нөхцөл бүхий Бондын гэрээг бичгээр байгуулах бөгөөд уг гэрээг нэг талаас бонд гаргагч, нөгөө талаас хөрөнгө оруулагчдыг төлөөлөн андеррайтер байгуулж, гарын үсэг зурж, тамга, тэмдэг дарж баталгаажуулсан байна.
- 3.7. Энэ журмын 3.6- д заасан Бондын гэрээнд дараах мэдээллийг тусгасан байна.
- 3.7.1. бондын нэрлэсэн үнэ, тоо, хугацаа, төрөл, хүүгийн төрөл, түвшин, үндсэн болон хүүгийн төлбөр төлөх хуваарь;
- 3.7.2. хүүгийн төлбөрийг тооцоолох аргачлал;
- 3.7.3. барьцаа, баталгаа, батлан даалтын тухай;
- 3.7.4. энгийн хувьцаанд хөрвөх нөхцөлтэй бол хөрвүүлэх нөхцөл, журам;
- 3.7.5. хугацаанаас нь өмнө эргүүлэн худалдах, худалдан авах нөхцөлтэй бол нөхцөл, журам;
- 3.7.6. бонд гаргагчийн санхүүгийн чадавхыг сайжруулахтай холбоотой нэмэлт мэдээлэл;
- 3.7.7. бонд гаргагч мэдээллийг хөрөнгө оруулагчид хүргэх давтамж, хэлбэр;